
הודעה בדבר כוונה להתקשרות עם ספק כספק יחיד

משרד החינוך – אגף ספרי לימוד מעוניין להתקשר עם תבור כלכלה ופיננסים בע"מ מס' ספק 611568354
לצורך ביצוע תכנית ליווי כלכלי של המשרד בנושא תמחור ספרי הלימוד.

מטרת  התוכנית
שכלול מודל כלכלי לתמחור ספרי לימוד, שנבנה במיוחד ע"י חברת תבור עבור המשרד, במטרה לפקח על מחירי ספרי הלימוד.

פירוט התוכנית:
ייעוץ וליווי כלכלי של המשרד בנושא תמחור ספרי הלימוד בתהליך השלמת מודל כלכלי לתמחור ספרי לימוד ובגין הטמעת המודל במערכת החינוך. תמחור ספרי לימוד מבוצע באמצעות מודל שנבנה במיוחד ע"י חברת תבור כלכלה ופיננסיים עבור ועדת המחירים המשותפת למשרד החינוך ומשרד האוצר במטרה לפקח על מחירי ספרי הלימוד מאושרים- לפי חוק פיקוח על מחירי מצרכים ושירותים.
במסגרת זו תיכלל גם רכישה של כ-2,000 כותרים.

היקף פעילות מתוכנן

419,905 ₪ כולל מע"מ עבור כ- 2,195 שעות ייעוץ (ברמות ייעוץ שונות) ועלות ספרים עד כ-80,000 ₪ כולל מע"מ.

תקופת ההתקשרות המתוכננת: 1.7.2014 – 1.7.2015

חברת תבור כלכלה ופיננסים בע"מ שימשה כגורם מקצועי שלווה את משרד החינוך בנושא תמחור ספרי הלימוד בעקבות זכייתה במכרז בשעתו. לחברת תבור ידע ייחודי בנושא הדפוס וההוצאה לאור ובמצב הייחודי של שוק ספרי הלימוד. במסגרת תהליך תמחור ספרי הלימוד חברת תבור בנתה עבור המשרד מודל כלכלי לתמחור ספרי הלימוד. בעקבות בניית המודל רכשה חברת תבור ניסיון ייחודי ומומחיות בתחום ספרי הלימוד ובנושא המודל הכלכלי הייחודי שנבנה עבור המשרד בפרט. יודגש שמודל תמחור ספרי הלימוד הינו מורכב מאוד ודורש הבנה וידע של שוק ספרי הלימוד. בלעדי ידע וניסיון זה יתקשה מאוד המשרד להשלים את פיתוח המודל והטמעתו בתהליך עבודת קביעת מחירי ספרי הלימוד. בנסיבות העניין חברת תבור הינה החברה היחידה בשוק המסוגלת באופן מידי לספק למשרד שירות זה, ועל כן לא ניתן בתוך פרק זמן סביר לדרוש את השירות מחברה אחרת בשוק. 


